Elvannet

Elvannet er en innsjø i Nordmarka på grensa mellom Nittedal og Oslo kommuner. Vannet får tilsig fra Langvann i sør og noen mindre bekker. Opprinnelig hadde vannet også tilsig fra Trehørningen, men vannet herfra ledes i tunnel mot sør til Helgeren. Elvannet er demmet opp med en gammel dam ved utløpet i nordenden. Reguleringshøyden er 2,2 meter. Her renner Ela nordøstover og munner ut i Hakadalselva ved Elnes.

Det finnes abbor, røye, ørret og ørekyt i vannet. Abboren er mest liten, ørreten kan bli stor.

Elvikløkka ved vika nord i vannet var en bebodd plass til slutten av 1800-tallet. Det er bare hustuftene som står igjen.

Referanser

Eksterne lenker 
 Markadatabasen med kart og bilder

Innsjøer i Nittedal
Innsjøer i Oslo
Nordmarka
Nitelvvassdraget